Klements VI
Pāvests Klements VI (latīņu: Clemens VI), īstajā vārdā Pjērs Rožē de Bofors-Tirenns (franču: Pierre Roger de Beaufort-Turenne; dzimis 1291. gadā, miris 1352. gada 6. decembrī), bija Romas pāvests no 1342. gada līdz savai nāvei 1352. gadā. Pēc kārtas ceturtais pāvests Aviņonas gūsta periodā. Klements VI bija pāvests Melnās nāves pandēmijas laikā un atlaida grēkus visiem epidēmijā mirušajiem.